hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy es hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
ՊՆ-ն այս տարի 28 պայմանագիր է խզել. սննունդը թերի է մատակարարվել | Forrights.am
Ամեն ինչ կարվի, որպեսզի զինվորների ճաշացանկում միայն թարմ ու համեղ ուտելիք լինի։ Բանակի սննդակարգում փոփոխություններ են սպասվում: Այս խոստումները արդեն մի քանի ամիս է, լսվում են կառավարական ատյաններում: Վարչապետ Փաշինյանն ու պաշտպանության նախարար Տոնոյանն էլ տեսախցիկների առաջ ցուցադրական ճաշեր են կազմակերպում, զինվորների հետ նույն սեղանների շուրջ:
Սակայն զինծառայողները, որոնք նոր են զորացրվել բանակից, նրանց ծնողները, որոնց հետ Forrights.am-ը հաճախ շփվում է, հակառակն են փաստում՝ որ սննդի որակը չի փոխվել, կամ  էլ փոխվել է, բայց մի քանի առանձին վերցված զորամասերում, և ընդհանուր առմամբ ժամկետային զինծառայողներին մատուցվող սնունդը դեռ հեռու է կատարելությունից:
Ֆինանսների նախարարության գնումների պաշտոնական կայքէջում հրապարակած տվյալները փաստում են, որ 2019 թվականին սննդի մատակարարումների գծով պայմանագրերը թերի են կատարվել, և պաշտպանության նախարարությունը միակողմանիորեն պայմանագրեր է խզել մրցույթներում հաղթած գործարարների հետ:
Սեպտեմբերին ֆինանսների նախարարությունը հայտնաբերել է, որ բանակի մատակարարներից մի քանիսը թերի են կատարել իրենց պարտավորությունները:  ՀՀ պաշտպանության նախարարությունը միակողմանիորեն բանակի մատակարարների հետ 4 պայմանագիր է լուծել:
Պատճառը՝ ընկերությունների  մատուցած անորակ ծառայություններն են:
Այսպես, ապրիլին ՊՆ-ն մասնակիորեն վերացրեց պայմանավորվածությունները Երևանում գրանցված «Էրիզ» ՍՊԸ-ի հետ, որը ամառային ամիսներին  պետք է մոտ 108  հազար կիլոգրամ վաղահաս կարտոֆիլ ու մոտ 11 հազար կիլոգրամ գազար մատակարարեր, սակայն չի կարողացել ապահովել պահանջված քանակը և մատակարարել է համապատասխանաբար 61 հազար ու 7300 կգ բանջարեղեն:
Որպես տուգանք այս ընկերությունը պետք է վճարի մոտ 3,5 մլն դրամ՝ պայմանագրի ընդհանուր գումարի 10 տոկոսը:
Գեղարքունիքի մարզից անհատ ձեռներեց Արայիկ Աբրահամյանը պարտավորվել էր հուլիսին մոտ 10 հազար կիլոգրամ բազուկ մատակարարեր բանակին, բայց ապահովել է ընդամենը 6  հազար կիլոգրամ: Որպես տույժ չկատարված պայմանագրի համար նա պետք է մոտ 250 հազար դրամ վճարի ֆինանսների նախարարությանը:
Իր պարտավորույթյունները չի կատարել «Սիսիանի հաց» ՍՊԸ-ն, որը պետք է սխտոր մատակարարեր:
Հետաքրքիր է, բայց մինչ օրս ՊՆ-ն նաև ֆիզիկական անձանց հետ է պայմանագրեր կնքում: Նրանց թվում է եղել Սիսիանի բնակիչ Իշխան Միրզոյանը: Նա նախարարության գործընկերն էր 2018 թվականի դեկտեմբերից:
Ըստ ՊՆ-ի հետ կնքած պայմանագրի, քաղաքացին պետք է հունիս-հուլիս ամիսներին մոտ 45 տոննա մաքրած կաղամբ ապահովեր, բայց կարողացել է տալ այս քանակության մոտ կեսը, ինչի համար ֆինանսների նախարարության կողմից տուգանվելու է մոտ 650 հազար դրամի չափով:
Այնուամենայնիվ, բերված տվյալները համեմատելով նախկին տարիների ցուցանիշերի հետ, համոզվում ենք, որ ՊՆ-ն նախկինում հազվադեպ էր հրաժարվում իր գործընկեր-կազմակերպություններից: Սա նշանակում է, որ նոր իշխանության օրոք էապես խստացվել է վերահսկողությունը բանակի մատակարարների նկատմամբ:
Ընդհանուր առմամբ, 2019 թվականին պաշտպանության նախարարությունը տարբեր ապրանքների ու ծառայությունների մատակարարման 28 պայմանագրեր է խզել, ինչը աննախադեպ թիվ է:
Նախորդ նյութըՎալերի Օսիպյանն ազատվեց ՀՀ ոստիկանության պետի պաշտոնից
Հաջորդ նյութըՇիրակի մարզի Անի խոշորացված համայնքի ղեկավար Արտակ Գևորգյանին մեղադրանք է առաջադրվել
Ադրբեջանը կրկին խախտել է հրադադարի ռեժիմը
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.